open-index/open-wikipedia-markdown huggingface dataset:
Елитна единица (филм)

**„Елитна единица“** е бразилски филм од 2007 година. Филмот е делумно фиктивна слика за батаљонот за специјални полициски операции на воената полиција на Рио де Жанеиро. Тоа е вториот долгометражен филм а прв игран филм на режисерот Жозе Падиља, кој претходно го режирал прочуениот документарец „Автобус 174“. Сценариото е напишано од, за Оскар номинираниот писател, Браулио Мантовани, заснован на книгата „Елитна единица“ на социологот Луиж Едуардо Соарес и двајца поранешни капетани на единицата, Андре Батиста и Родриго Пиментел.

Филмот освоил Златна мечка на филмскиот фестивал во Берлин 2008 година.

### Сиже

Елитна единица е интензивен преглед на озлогласните фавели на Рио де Жанеиро. Филмот е поставен во 1997 година и прикажува интимен преглед на широката коруптивна мрежа во градот. Милицијата на дилерите со дрога има контрола врз фавелите, додека полицијата ги изведува своите криминални дејствија надвор. Елитната единица се бори против растурањето дрога, но одржувањето на ред има своја цена, па е тешко во нивните акции да се разликува добро, лошо, правда или одмазда. Капетанот на елитната единица, Нашименто (Вагнер Моура) се соочува со криза: како дополнување на притисоците од борбата во воените зони, тој мора да најде и подготви своја замена, за да може да побегне од секојдневното насилство и биде блиску до неговата бремена жена. Двајца од најновите регрути во единицата, Нето (Цаио Жункуеира) и Матијас (Андре Рамиро) се пријатели од детство. Едниот брзо посегнува по оружје, додека другиот одбива да ги погази идеалите. Заедно, тие се одлична замена.

Категорија:Бразилски филмови
Категорија:Филмови на португалски јазик
Категорија:Филмови добитници на Златна Мечка
Категорија:Филмови од 2007 година
Романтизам во шаховската уметност

**Романтизам во шаховската уметност** е шаховска книга, дело на познатиот руски меѓународен мајстор и автор на шаховска литература Петар Романовски. Книгата е напишана во 1959 и во неа преку анализа на извадоци од партии и неколку шаховски проблеми се објаснети елементите во шаховскта борба. Книгата е напишана на руски јазик.

За делото, самиот автор запишал:

## Содржина
Ова дело претставува одличен пример за љубовта кон шахот, неговата убавина и лукавост, искажани преку партии и извадоци од партии во кои со стандардни, технички методи јасно се одлучува победникот во борбата. Книгата е поделена во 8 глави.

## Стил на пишување
Како и сите дела на познатиот руски шаховски педагог, Петар Романовски, така и ова е напишано во висок стил и во читателот може да пробуди интерес во содржината и да го запознае со нови работи. Стандардна е употребата на дијаграми по неколку одиграни потези, или по завршувањето на една комбинација.

## Надворепшни врски
* Мрежно место на кое книгата може да се подигне во DJVU формат 

Категорија:Шаховски книги
Категорија:Шахот во 1959 година
Категорија:Книги од 1959 година
Лемурија

**Лемурија** може да се однесува на:
* Лемурија (континент) — даденото име на земјена маса под Индискиот Океан за која се сметала порано дека била континент. 
* Лемурија (фестивал) — во римјанската религија, име на празник на кој се вршело гозба и се истерувале злите духови на мртвите од домовите.
Доктор по медицина

**Доктор по медицина** (, **M.D.(Д.М.)** или **MD(ДМ)**, од латинските зборови **Medicinæ Doctor** што значи „Наставник по медицина“) е докторска титула за лекарите. Вообичаено, во повеќето земји лекарската професија е строго регулирана и за да се биде професионален доктор, потребно е да се има универзитетска диплома.

## Наводи

Категорија:Медицина
Категорија:Професии
Зетска Бановина

**Зетска Бановина** била провинција (бановина) во рамките на Кралството Југославија од 1929 до 1941 год. Во бановината спаѓала целата територија на денешна Црна Гора и делови од Централна Србија, Косово, Хрватска и Босна и Херцеговина. Именувана е по реката Зета, а административен центар бил градот Цетиње.

## Граници

Според уставот на Кралството Југославија од 1931, 
:*Зетската бановина на север се граничи со јужните граници на [[Приморска бановина|Приморската]] и [[Дринска бановина|Дринската бановина]] ... до крстопатот на границите на трите општини Драгачево, Жича и Студеница. Од тука и до државната граница со [[Албанија]], границата на оваа бановина ги следи источните граници на општините Студеница, Дежева, Митровица, Дреница и Дрин, вклучувајќи ги овие општини. Потоа, до [[Јадранско Море|Јадранското Море]], границата на Зетската бановина се совпаѓа со југословенско-албанската државна граница.*

## Историја
Во 1939, областите со етнички хрватски мнозинства во Зетската бановина од Которскиот Залив до Пељешац и Дубровник биле спојувани со новата Хрватска бановина.

Во 1941, силите на Оската во Втората светска војна ја окупирале Зетската бановина и ја делеле помеѓу Црна Гора и Албанија под италијанска окупација, Србија под германска окупација, и Усташка Хрватска. По втората светска војна, регионот бил поделен меѓу социјалистичките републики Црна Гора, Босна, Србија и Хрватска во рамките на Социјалистичка Федеративна Република Југославија.

## Наводи
* Уставот на Кралството Југославија 

## Поврзано
* Кралство Југославија
* Црна Гора

Категорија:Бановини во Кралство Југославија
Категорија:Историја на Црна Гора
Категорија:Држави и територии настанати во 1929 година
Категорија:Држави и територии распаднати во 1941 година
Михањона

мини|269x269пкс
**Михањона** () — населено место и поранешна општина во Општина Солунски Залив, Егејска Македонија, со население од 9.425 жители (2001).

Категорија:Солунски Залив (општина)
Државни награди на Македонија

**Државните награди** во Република Македонија се доделуваат на кои се оддава општествено признание за особено
значајни остварувања од интерес на државата во областа на стопанството, науката, уметноста, воспитанието и образованието, културата, техничката култура, спортот, здравствената, социјалната и хуманитарната дејност, заштитата на човековата околина, публицистиката и новинарството.

Според Законот за државните награди на Република Македонија наградите се доделуваат на поединци, група творци, екипи, установи, трговски друштва и здруженија на граѓани. Наградите, под услови определени со овој закон, можат да се доделат и на странски државјани, група творци, екипи и институции од странство.

## Награди
Во Република Македонија се доделуваат следниве државни награди: „11 Октомври“, „Св. Климент Охридски“, „Гоце Делчев“, „Мито Хаџи Василев Јасмин“ и „Мајка Тереза“.

### Награда „11 Октомври“

Co наградата "11 Октомври" се оддава највисоко признание за животно дело во областа на науката, уметноста, стопанството и во другите дејности
од јавен интерес. Во една година можат да се доделат најмногу до пет награди. Се доделува на Денот на востанието на македонскиот народ на 11 октомври.

### Награда „23 Октомври“

Co наградата "23 Октомври" се дава највисоко признание за долгогодишни остварувања во областа на науката, културата, образованието, заштитата на државните интереси и промоција на државните приоритети, вредности и културно-историското наследство на Македонија. Во една година можат да се доделат најмногу на пет лица. Се доделува на Денот на македонската револуционерна борба на 23 октомври.

### Награда „Св. Климент Охридски“

Co наградата "Св. Климент Охридски" се оддава највисоко признание за долгогодишни остварувања во областа на воспитанието, образованието,
културата, уметноста, здравството, спортот, заштитата и унапредувањето на човековата околина и во социјалната дејност.
Во една година можат да се доделат најмногу до пет награди. Се доделува на 8 декември - денот на Св. Климент Охридски

### Награда „Гоце Делчев“

Co наградата "Гоце Делчев" се оддава признание за остварувања во областа на науката. Во една година можат да се доделат најмногу до три
награди. Се доделува на 4 мај - денот на смртта на Гоце Делчев.

### Награда „Мајка Тереза“

Co наградата "Мајка Тереза" се оддава признание за остварувања во областа на хуманоста и човечката солидарност и за поттикнување,
унапредување на меѓусебното разбирање и развој на соработката како меѓу народите, така и меѓу припадниците на различните заедници, култури и вери.
Во една година можат да се доделат најмногу до две награди. Се доделува на 26 август - денот на раѓањето на Мајка Тереза.

### Награда „Мито Хаџи Василев Јасмин“

Co наградата „Мито Хаџи Василев Јасмин“ се оддава признание за остварувања во областа на публицистиката и новинарството. Во една година можат да се доделат најмногу до две награди. Се доделува на 21 декември — денот на раѓањето на Мито Хаџи Василев Јасмин

## Поврзано
* Одликувања и признанија на Македонија
* Претседател на Македонија

## Наводи


Категорија:Македонски ордени и одликувања
Харди-Вајнбергова рамнотежа

thumb|220px|Харди-Вајнбергова рамнотежа

**Харди-Вајнберговата рамнотежа** или **Харди-Вајнберговиот закон** е важен постулат во еволуцијата и популационата генетика кој вели дека честотата на гените во една изолирана популација (популација на која не дејствуваат надворешни фактори) е постојана низ поколенијата.

Харди-Вајнберговиот закон ни овозможува да ја пресметаме честотата на гените во генетскиот фонд на дадена популација доколку ја знаеме честотата на генотиповите. Тој ни кажува и што може да се очекува и какви би биле популациите доколку не настанува нивна еволуција.

Овој закон независно еден од друг го опишале британскиот математичар Годфри Херолд Харди и германскиот физичар Вилхелм Вајнберг во 1908. Според овој закон, одредени научници формулирале математички теории за еволуцијата кои се основа на популационата генетика.

Категорија:Еволутивна биологија
Категорија:Генетика
Категорија:Класична генетика
Награда „11 Октомври“

[мини|[Меморијален музеј „11 Октомври“|Меморијалниот музеј „11 Октомври“ во Прилеп]]
**Државната награда „11 Октомври”** е награда од високо ниво на Република Македонија која традиционално се доделува на Денот на востанието на Република Македонија (11 октомври). Со неа се оддава највисоко признание за животно дело во областа на науката, уметноста, стопанството и во другите дејности од јавен интерес.

Наградата „11 октомври“ ја доделува Одборот за доделување на државната награда „11 октомври“, составен од претседател и 12 члена, кој распишува конкурс и донесува одлука за доделување на наградата. Конкурсот е отворен секоја година од 1 до 31 мај. Наградата првпат била доделена во 1959 година

## Доделување
Според законот за државните награди на Република Македонија:

* Државната награда се доделува на поединци, група творци, екипи, установи, трговски друштва и здруженија на граѓани од земјата. 
* Државната награда под условите определени во конкурсот може да се додели и на странски државјани, група творци, екипи и институции од странство. 
* На награден поединец му се доделува: диплома, плакета и паричен износ. 
* На секој член на наградена група творци или екипа им се доделува диплома, плакета и подеднаков дел од паричниот износ. 
* На наградена установа, трговско друштво или здружение на граѓани им се доделува диплома и плакета. 
* Паричниот износ на државната награда „11 октомври” изнесува петнаесет просечни месечни плати во Република Македонија исплатени во последните три месеци во тековната година. 
* Државната награда „11 октомври“ се доделува, по правило, секоја година. 
* Во една година може да се доделат најмногу до пет награди. 
* Иницијатива за доделување на државната награда „11 октомври” може да поднесат: установи, трговски друштва, здруженија на граѓани и граѓани.

Традиционално наградите се доделуваат во зградата на Македонското Собрание.

## Добитници

## Наводи

## Поврзано
* Државни награди на Македонија

11
Министерство за Шкотска

[thumb|left|200px|[Кралски грб на Обединетото Кралство|Грбот на Обединетото Кралство во употреба на Министерството за Шкотска]]
[thumb|left|200px|[Доверска куќа|Доверската куќа, седиштето на Министерството за Шкотска во Вајтхол]]
**Министерството за Шкотска** (англиски: *Scotland Office*, шкотски гелски: *Oifis na h-Alba*) е министерство на Владата на Обединетото Кралство во рамките на Министерството за правда и е предводено од Државниот секретар за Шкотска. Министерството има за задача да ја претставува Шкотска во британската влада, овозможувајќи непрекинато работење на деволуција, врски помеѓу владата и деволуираната Влада во Единбург и управување со извесни резервирани работи на владата во однос на Шкотска.

Сѐ до формирањето на Шкотскиот парламент и шкотска влада, службата-претходник на Министерството за Шкотска, наречена *Scottish Office*, била големо британско министерство кое се занимавало со највеќето локални работи при управувањето на Шкотска - позиција наречена „административна деволуција“. Деволуцијата ја ограничила јурисдикцијата на оваа институција на резервирани работи со кои не се занимаваат други министерства на британската влада. Оваа институција, заедно со Министерството за Велс (*Wales Office*), била преземена од Министерството за правда. Државниот секретар за Шкотска исто така има извесни моќи на надгледување на работењето на Шкотскиот парламент согласно законот Акт за Шкотска 1998.

Функцијата Државен секретар за Шкотска продолжува и понатаму да постои, меѓутоа во последно време функцијата се извршува заедно со друго државно секретарство од страна на член на Кабинетот, иако моментално ова не е случај.

* Државен секретар за Шкотска - Пречес. Џим Марфи 
* Парламентарен потсекретар - Ен МекКехин
* Генерален адвокат - Пречес. Лорд Дејвидсон од Глен Кова, Кралски советник
* Портпарол на Домот на лордовите (горниот дом) - Пречес. Лорд Еванс од Темпл Гвитинг

## Локација
Министерството е сместено во Доверската куќа, во централниот реон Вајтхол во Лондон, и има околу 40 постојано вработени лица. Доверската куќа служи и како база за персоналот од Владата на Шкотска во Лондон.

Министерството има и служба сместена на улицата Мелвил Кресент во Единбург. Генералниот адвокат, како државен правен функционер, исто така има канцеларија во Единбург.

## Наводи
*The Scottish Secretaries*,  David Torrance. (Birlinn 2006)


## Надворешни врски
* Официјално мрежно место  

Категорија:Управување со Шкотска
Шкотска
Категорија:Организации во Шкотска
Јужноестонски јазик

мини|десно|250px|Карта на распространетост на јужноестонскиот јазик
**Јужниот естонски јазик**  — група на дијалекти што се зборуваат во јужна Естонија и во мал процент во Русија. Терминот се користи за сите дијалекти во јужна Естонија ставајќи го под една закрила на естонскиот јазик. Јужниот естонски и стандардниот естонски јазик доста се разликуваат и не е можно да се разбере јужен естонски јазик ако само се знае естонскиот јазик. Во естонската дијалектологија, јужниот естонски јазик се вметнувал како дел од естонскиот јазик иако многу се разликуваат. Во 1980 се оформило движење за промоција на јужниот естонски јазик тврдејќи дека тој е посебен јазик со свој дијалектолошки систем.

Категорија:Естонски јазик
Категорија:Балтофински јазици
Виру (јазик)

thumb|200px|right|Учебник на виру од 1885 г,
**Виру** (*võro kiil*) — јазик од групата на балтофински јазици од семејството на угрофински јазици. Традиционално јазикот се сметал за дијалект на јужниот естонски јазик или на естонскиот јазик, но сепак јазикот си има свои пишани стандарди и барање за признавање како автохтонен јазик во јужна Естонија. Јазикот го зборуваат околу 70.000 луѓе.

## Азбука

## Гласовен систем
### Самогласки

Јазикот има самогласна хармонија, која е типична за многу уралски јазици, но отсутна во современиот стандарден естонски.

### Согласки

Сите согласки (осен  и ) може да се палатализирани. Гласилната избувна согласка (*q*, т.е. ) е многу чест глас во јазикот.

## Поврзано
* Сето (јазик)
* Балтофински јазици

Категорија:Балтофински јазици
Категорија:Јазици во Естонија
Категорија:Загрозени јазици
Dieu et mon droit

[thumb|right|Геслото е напишано на лента (подножје) под [Штит (хералдика)|штитот на Кралскиот грб на Обединетото Кралство]]
**Dieu et mon droit** (француски за „Бог и моето право“) е традиционално гесло на англиските, и подоцна, на британските монарси од неговото прифаќање од страна на кралот Хенри V (1413–1422). (Освен ова, на еден кралски грб може да стои и лично гесло на монархот, како на пример *SEMPER EADEM* (од лат. „Секогаш ист“) на Елизабета I , и Џејмс I често ја истакувал фразата *BEATI PACIFICI* (од лат. „Благословени да се миротворците“)).

Геслото во Британија е на француски јазик, а се преведува на англиски како *God and my right*. (Во полна верзија, геслото на англиски гласело *God and my right shall me defend*. Ова првобитно се пишувало како *Dieut et mon droict* на тогашниот француски, но подоцна отпаднале буквите *t* и *c* во согласност со промените во францускиот правопис.

Фактот што англискиот двор има гесло на француски јазик не треба да се смета за необичен, земајќи предвид дека англискиот релативно скоро го заменил францускиот како јазик на англискиот кралски двор и владеачката класа. На кралскиот грб се јавува и старофранцуското гесло на Редот на подвеската, напишано на слика на подвеска и гласи: *[[Honi soit qui mal y pense]]*, („Срам да му е на тој што го смета за зол“).

Фразата *Dieu et mon droit* наводно за првпат била употребена во 1198 како лозинка на кралот Ричард I во Битката кај Жизор, кога тој ја поразил војската на францускиот крал Филип II. Со ова Ричард се изјаснил дека својата кралска власт не ѝ ја должи на ниедна сила освен на Бога и неговата наследност, и како таков не ѝ е потчинет на ниедна земна сила или на друг крал. Ова е во согласност со доктрината на божјето право на кралевите.

## Поврзано
* *[[Ich dien]]* — геслото на Принцот од Велс
* Список на државни гесла

## Наводи

* Dieu et mon droit. MSN encarta.  
* Dieu et mon droit. Merriam-Webster OnLine. 
* What is the origin of the mottoes 'Dieu et mon droit' and 'Honi soit qui mal y pense'?. britain usa FAQ. 

Категорија:Француски зборови
Категорија:Британска монархија
Категорија:Национални гесла
Категорија:Национални симболи на Обединетото Кралство
Летна универзијада - 1959

**I Летна универзијада** — универзијада одржана од 26 август до 7 септември 1959 во Торино, Италија.

## Спортови
* Атлетика
* Кошарка
* Тенис

## Освојувачи на медали

## Наводи

1959
Категорија:Спортот во Торино
Сето (јазик)

**Сето** или **сету** јазик е дел од групата на балтофински јазици и најчесто се смета како дијалект на јужниот естонски јазик. Неговиот статус за тоа дали е посебен јазик или не е доста оспорен. Јазикот го зборуваат околу 5.000 луѓе во Естонија. Исто така мал број на население го зборува и во Русија.

Категорија:Балтофински јазици
Категорија:Естонски јазик
Категорија:Јазици во Естонија
Квенски јазик

**Квен фински јазик** или **квенски јазик**  — дел од групата на угрофински јазици што го говорат Квенците во северна Норвешка. Квен финскиот јазик е сличен со фински јазик и е признат како малцински јазик во Норвешка. Некои јазичари го вметнуваат јазикот и во дијалектологијата на фински јазик.

Категорија:Балтофински јазици
Категорија:Фински јазик
Категорија:Јазици во Норвешка
Мејанкиели

**Мејанкиели**  (*meänkieli* = „наш јазик“) е јазик (или збир од дијалекти) во групата на угрофинските јазици што се зборува во Шведска. Има доста сличности со дијалектите на финскиот јазик но денес не се смета за таков и е признат како малцински јазик во Шведска. Јазикот често се нарекува и како торне-долински јазик.

Мејанкиели се одделил од финскиот јазик во XIX и XX век. Содржи доста заемки од други јазици, најчесто од шведскиот.

Категорија:Балтофински јазици
Категорија:Фински јазик
Категорија:Јазици во Шведска
Категорија:Јазици во Финска
Honi soit qui mal y pense

[thumb|right|Мотото прикажано на [подвеска околу штитот на кралскиот грб на Обединетото Кралство]]
**Honi soit qui mal y pense** (изговор: *они соа ки мал и панс*) — гесло на англискиот витешки Ред на Подвеската. Ова е буквален превод од старофранцуски, и значи: „Нека се срами тој што нешто лошо ќе помисли“ (но понекогаш ова се реинтерпретира како „Зло на тој што зло мисли“).

Се претполага дека фразата за првпат ја искажал кралот Едвард III кога танцувал со грофицата од Солсбери. Додека танцувале, нејзината подвеска ѝ се лизнала до коленото, што предизвикало потсмев и понижување. Како витешки (кавалерски) чин Едвард ја ставил подвеската околу својата нога и рекол „Honi soit qui mal y pense“. Оваа фраза подоцна станала гесло на витешкиот ред.

Оваа фраза има значење на тоа да ги прекори сите оние кои мислат дека лицето, организацијата или нивните дела се со задни или себични намери. Тоа им укажува на чесноста на носителот на тоа гесло.

Мотото на овој витешки ред е прикажано на подвеска околу штитот на кралскиот грб на Обединетото Кралство. (Самото мото на кралскиот грб, *[[Dieu et mon droit]]* е прикажано на лента во подножјето на штитот). Неколку полка на Британската армија исто така го користат мотото на Редот на Подвеската, меѓу кои се и Гренадирската гарда, Кралскиот фузилерски полк, Коњичката стража (*Life Guards*) и Сини и Ројали (*Blues and Royals*).

Мототое  присутно и на амблемот на Кралската австралисја инженерија, поставено на кружен ремен, опкружен со венец, а врз тоа - кралска релагија.

Мотото стои и на официјалниот амблем на Јужноавстралиските железници.

## Наводи

Категорија:Гесла
Категорија:Ред на Подвеската
Категорија:Историја на Обединетото Кралство
Девиза (појаснување)

**Девиза** (лат. devisa) може да значи:

* Девиза (фраза), изрека која ги искажува мотивациите и намерите на една организација или општествена група.
* Девиза, странска парична единица (валута)

Категорија:Појаснување
Уелен

[thumb|300px|right|Карта со местоположбата на Уелен и [Чукотско Море|Чукотското Море]]

**Уелен** (рус. Уэ́лен) е село во Русија, близу поларникот во Чукотскиот автономен округ на рускиот Далечен Исток. Местото лежи близу ’ртот Дежњов каде се среќаваат Беринговото и Чукотското Море и е најисточното населено место во Русија и цела Евроазија воопшто. Уелен е најблиското руско населено место до Соединетите Американски Држави.

Уелен има околу 500 жители (2002).

Селото е познато по резбарство на моржова коска, но служи и како база за археолошки експедиции во регионот, каде археолозите имаат откриено гробишта во кое се погребани над 300 лица од раните китоловни култури, протегајќи се низ временски период од 500 п.н.е. до 1000 година.

Уелен е местото преку кое Димитриј Кифер и Карл Бушби влегле во Русија како дел од нивната експедиција „Голијат“, откога го преминале Беринговиот Проток. Двајцата биле уапсени за прекршување на визните закони.

## Клима
Климата е субарктичка, со просечна годишна температура од -8 °C. Летната температура изнесува околу 6&nbsp;°C. Местото се наоѓа на надморска височина од 3 м.

## Познати личности
* Јуриј Ритхеу — писател.

## Надворешни врски
* Uelen Art - Слики и информаци за коскеното резбарство   

Категорија:Чукотски автономен округ
Категорија:Села во Русија
Категорија:Западна полутопка
Гесло

[thumb|right|250px|[Кралски грб на Шкотска|Кралскиот грб на Шкотска со две мота:„IN DEFENS“ и „NEMO ME IMPUNE LACESSIT“.]]

**Гесло** или **мото** — фраза која формално ја опишува општата мотивација или намера на една општествена група или огранизација. Геслото може да биде на било кој јазик, но најчести се локалниот и латинскиот. Владите обично употребуваат гесла на домашниот јазик. Пример за геслото на локален јазик е македонското државно (и револуционерно) гесло: Слобода или смрт.

## Хералдика
Во хералдиката, геслото обично се истакнува на грбот, на лентата (на подножјето) под штитот или пак над челенката, како да речеме во шкотската хералдика. Пример за гесло на грб е геслото на кралскиот грб на Обединетото Кралство, кое гласи: *[[Dieu et mon droit]]* („Бог и моето право“).

Во англиската и шкотската хералдика мотата не се доделуваат заедно со грбот, туку можат да се додаваат и менуваат по желба.

## Поврзано
* Епиграм
* Натпис
* Список на државни гесла
* Список на латински фрази
* Слоган

## Белешки

*
Категорија:Обележја
Категорија:Симболи
Беровско Езеро

**Беровско Езеро** или **Ратевско Езеро** — вештачко езеро во Малешевијата, непосредно до селото Ратево, односно гратчето Берово чии имиња ги носи напоредно.

## Географски одлики

Езерото се наоѓа по течението на Клепалска река, во непосредна близина на Берово, односно на 7&nbsp;км оддалеченост. Поради релативната висока надморска висина околу езерото температурите во лето во просек се движат од 23°С до 25°С, додека во ноќите температурата се спушта и до 12°С.

## Туризам

Поради поволната местоположба, чистата и недопрена природа покрај езерото се изградени голем број на туристички капацитети. Најголем е туристичкиот комплекс „Малешево“, потоа хотелот „Манастир“, кој има 40 кревети, и во „Ловниот дом“ во месноста **Јуовец**, кој располага само со десетина легла. Најнова градба е современиот туристички комплекс на туристичката агенција „Аурора“. Во атрактивните излетнички места **[[Абланица]]** и **[[Суви Лаки]]** може да се ноќева само во приватните вили и викендички.

Езерото во последно време преку проекти масовно го посетуваат организарани странски туристи.

## Проекти и заштита

Поради големиот туристички развој на езерото од страна на локалната самоуправа Берово и владата на Република Македонија, обезбедена е проектна документација со која се дава техничко решение за прифаќање на фекални отпадни води со главен и секундарни колектори, како и техничко - технолошко решение за третман на отпадните води во пречистителна станица. Имено, покрај Беровското Езеро постојат изградени или се планираат да се изградат викендички од кои фекалната канализација се пушта слободно да тече по површината и истата понирајќи стигнува до водите на Беровско Езеро кои се користат за водоснабдување на Берово и околните села и за наводнување на земјоделски површини.

## Галерија


Податотека:Berovo Lake 3.jpg|Есенска идила
Податотека:Berovo Lake Satelit view.jpg|Сателитска снимка на езерото
Податотека:Berovsko ezero 2013 (1).JPG|Поглед на езерото
Податотека:Berovsko ezero 2013 (15).JPG|Поглед на езерото
Податотека:Berovsko ezero 2013 (2).JPG|Поглед на езерото
Податотека:Berovsko ezero 2013 (21).JPG|Поглед на езерото
Податотека:Berovsko ezero 2013 (22).JPG|Поглед на езерото
Податотека:Berovsko ezero 2013 (23).JPG|Поглед на езерото
Податотека:Berovsko ezero 2013 (28).JPG|Поглед на езерото
Податотека:Berovsko ezero 2013 (32).JPG|Поглед на езерото
Податотека:Berovsko ezero 2013 (31).JPG|Поглед на браната и езерото
Податотека:Berovsko ezero 2013 (35).JPG|Поглед на браната и езерото
Податотека:Berovsko ezero 2013 (7).JPG|Поглед на езерото
Податотека:Поглед кон Беровско Езеро 1.jpg|Поглед кон езерото
Податотека:Поглед кон Беровско Езеро 2.jpg|Поглед кон езерото
Податотека:Зајдисонце на Беровско Езеро.jpg|Зајдисонце на езерото
Податотека:Поглед кон Беровско Езеро 3.jpg|Поглед кон езерото од блиската шума


## Наводи

## Надворешни врски
### За езерото
* Беровско Езеро  портал „Малеш“

### Туризам
* Вила Марија 
* ciplakovakoliba.com 
* hotelmanastir.com.mk
* berovsko-ezero.info 

Категорија:Вештачки езера во Македонија
Категорија:Малешевија
Категорија:Географија на Берово
Валцер

**Валцерот** (германски: *Walzer*) е австриски танц кој се изведува во 3/4 такт. Својата популарност ја достигнува во XIX век, во музичкиот стил романтизам. Најчесто се среќава во делата на композиторите таткото Јохан Штраус и синот Јохан Штраус помладиот. Овој танц се игра во парови.

## Валцерот како тема во уметноста и во популарната култура

* „Валцер за утре“ - кус расказ на македонскиот писател Климент Булоски (под псевдонимот Дозгулпмус) од 2008 година.
* „Цигански валцер на гитара“ - песна на рускиот поет Иљја Сељвински од 1922 година.
* „Валцер“ (*The Waltz*) - песна на англиската рок-група *[[Dexys Midnight Runners (музичка група)|Dexys Midnight Runners]]* од 1985 година.
* „Валцер на лошиот лек“ (*Bad Medicine Waltz*) - песна на британската рок-група Калт (*The Cult*) од 1984 година.
* „Бунтовнички валцер“ (*Rebel Waltz*) - песна на англиската рок-група Клеш (*The Clash*) од 1980 година.
* „Валцер за Куп“ (англиски: *Waltz For Koop*) - песна од истоимениот музички албум на шведското електронско дуо Куп (*Кoop*) од 2001 година.

## Наводи


Категорија:Музика
Категорија:Танци
Категорија:Германизми
Категорија:Салонски танци
Беловишка Река

**Беловишка Река** — шарпланинска река која извира на источната страна на врвот Пирибег, тече низ тетовското село Беловиште и се влева во Вардар во близина на Јегуновце. Позната е по своите водопади кои се едни од најголемите на Балканот. Кај мештаните реката реката е позната и под името **Река Јелика**.

Реката ја сочинуваат три поголеми изворчиња кои се наоѓаат на источната страна на сртот на Шара помеѓу Пирибег и Ливадица и не пресушуваат во текот на целата година.

## Петочко Водиче

Петочко Водиче е излетничка месност над селото Беловиште по течнието на реката. Во реонот има две цркви Св. Петка и Св. Јован Крстител, црковна терпезарија и неколку рибници. Чешмата која се наоѓа во црквата „Св. Петка“ се верува дека има лековита вода за очи.

## Водопади

Белоовишка река прави три поголеми водопади. Првиот водопад е најмал, но со најголем воден интезитет со и се наоѓа во месноста Петочко Водиче. Висок околу 12 метри и познат е името **Враживир**.

Средниот водопад се нарекува **Долна Цкала** и е најголем водопад на Беловишка Река со пад од 43 метри. До него се стасува по 2-3 часа одење по маркирана планинарска патека, која тргнува од црквата Св.Петка од десната страна на реката.

Горниот водопад, или **Горна Цкала** има непрекинат пад од над 20 метри. Се наѓа во тешко пристапен терен. До него се стигнува по немаркирана планинарската патека која води за врвот Пирибег од левата страна на реката. Патеката тргнува од паркингот кај Петкино Водиче. Има помал интензитет од Долна Цкала бидејќи опваќа само два од трите поголеми извори на реката.

Пределот помеѓу горна и долна цкала е тешко пристапен кањон во букова шума во кој реката формира повеќе слапови и мали водопади

## Проекти
Пред неколку децении постоела студија изработена од Институтот за води, да се направи мини-хидроцентрала со зафаќање и на другите шарски води. Но бидејќи биле потребни многу пари, проектот не се остварил, иако постоеле неколку понуди за тоа и од одделни меѓународни студии.

## Надворешни врски
* Видео за Беловишка Река и водопадите — репортажа на Телевизија KISS

## Поврзано
* Беловиште
* Шар Планина
* Шапрланински реки

## Галерија

File:Dolna_Ckala_Belovishte.jpg|Долна Цкала
File:Belovište 2.JPG|Беловишка Река.
File:Belovište 3.JPG|Беловишка Река.
File:Belovište 4.JPG|Беловишка Река.
File:Belovište 5.JPG|Беловишка Река.
File:Belovište 1.JPG|Беловишка Река.
File:Belovište 8.JPG|Беловишка Река.
File:Belovište 9.JPG|Беловишка Река.
File:Belovište 10.JPG|Беловишка Река.
File:Belovište 11.JPG|Беловишка Река.
File:Belovište 12.JPG|Беловишка Река.


Категорија:Шар Планина
Категорија:Реки на Шар Планина
Српски Македонци

**Македонците во Србија**, или **Српски Македонци** (), се официјално признато малцинство.

## Демографија
Според пописот од 2022&nbsp;г. во Србија живеат 14.767 Македонци, од кои 4.293 во Белград, а 7.021 во Војводина. Најголеми концентрации на Македонци има во Пландиште, Јабука, Глогоњ и Качарево каде што претставуваат 5-25% од вкупното население. Доколку се земе фактот дека и Горанците се дел од Македонскиот народ, тогаш спрема пописот на населението од 2022. година, во Србија живееле 7.700 Горанци. Според проценки во Србија живеаат помеѓу 150.000 и 200.000 Македонци.

thumb|центар|
Македонците во Србија (2002)

## Познати личности
[мини|250п|Весникот [Автономна Македонија (белградски весник)|Автономна Македонија, неофицијален орган на Македонскиот клуб, Белград, 1905.]]

* Цинцар Јанко Поповиќ, српски војвода, еден од водачите на Првото српско востание
* Цинцар Марко Костиќ, српски војвода, еден од водачите на Првото српско востание
* Петар Ичко, османлиски и српски дипломат
* Никола Живков, македонски градител, првиот архитект во обновената Србија на кнезот Милош Обреновиќ.
* Григорие Хаџи Ташковиќ, македонски револуционер, учесник во македонското револуционерно движење, член на Македонскиот клуб од Белград
* Владимир Глигоров, српски економист и политиколог, син на Киро Глигоров
* Александар Џамбазов, композитор
* Зафир Хаџиманов, музичар
* Васил Хаџиманов, џез- музичар
* Иван Бекјарев, српски глимец
* Милко Ѓуровски, југословенски и српски фудбалер
* Бошко Ѓуровски, југословенски и македонски фудбалер 
* Маја Оџаклиевска, пејачка
* Тијана Дапчевиќ, поп пејачка
* Богомил Ѓузел,  македонски поет, есеиста, драмски писател и преведувач
* Михајло Пупин, српски и американски научник и пронаоѓач (потекло)
* Никола Пашиќ, српски политичар и државник (потекло)
* Стеван Стојановиќ Мокрањац, српски композитор (потекло)
* Јован Јовановиќ Змај, српски писател, преведувач, новинар, академик и лекар, еден од најпопуларните детски писатели, кој се смета за родоначалник на српската поезија (потекло)
* Данило Стојковиќ, српски глумец (потекло)
* Лазар Ристовски, српски глумец (потекло)
* Милош Биковиќ, српски глумец (потекло)
* Драгослав Шекуларац, југословенски и српски фудбалер (потекло)
* Марио Ѓуровски, македонски фудбалер (потекло)
* Ивица Илиев, српски фудбалер (потекло)
* Вељко Пауновиќ, српски фудбалер и тренер (потекло)
* Влада Аврамов, српски фудбалер (потекло)
* Александар Игњовски, српски фудбалер (потекло)
* Немања Матиќ, српски фудбалер (потекло)
* Немања Тодоровиќ Штиплија, српски политиколог, хералдик и социјален активист (потекло)
* Преподобен Јустин Ќелиски, српски светител (потекло)
* Преподобен Макариј Јовањски, архимандрит на Манастирот Јовање, професор на Белградскиот универзитет и духовник (потекло)

## Извори

Категорија:Македонска дијаспора
Ролан Гарос (пилот)

**Ролан Гарос** (6.10.1888. - 5.10.1918.) (фран. *Roland Garros*) бил еден од првите француски пилоти и пилот на воен авион во текот на Првата светска војна. Летачката кариера ја започнал во 1909. со авион од типот Демоизел. Во 1911 почнал да се натпреварува на повеќе европски трки со авиони. Станал познат откако го прелетал Средоземјето од Фрежу во Франција до Бизерта во Тунис. Следната година се приклучил на француската војска на почетокот на војната.

Во 1915 принудно слетал на германска територија и бил заробен од германската војска. Избегал од камп за воени заробеници во февруари 1918 и повторно се придружил на француската војска. На 5 октомври истата година неговиот авион бил урнат од непријателски оган при што Гарос загинал, во близина на Вузие во областа на Ардените во Франција.

Категорија:Офицери на Легијата на честа
КОС

**КОС** или **Контра-разузнавачка служба** (српскохрватски: *Контраобавештајна служба/Kontraobaveštajna služba*; словенечки: *Kontraobveščevalna služba*) била служба во составот на ЈНА, која настанала во 1946. година од третиот отсек на ОЗНА при Министерството за народна одбрана на ФНРЈ. По наредба на Врховниот командант од 14 септември 1955., КОС е преименуван во Служба за безбедност на Југословенската народна армија. 

По смртта на Јосип Броз Тито во 1980. година, КОС станал инструмент на големосрпската политика предводена од Слободан Милошевиќ. КОС спровел повеќе тајни акции во служба на Србија, а против Хрватска, Македонија, Словенија, и Босна и Херцеговина, уште во времето кога сите тие биле југословенски републики.

Категорија:Југословенски тајни служби
Категорија:Војска на СФРЈ
Маунт Рашмор

thumb|220px|Маунт Рашмор

**Маунт Рашмор** () е споменик кој се наоѓа во американската сојузна држава Јужна Дакота изработен помеѓу 1927 - 1941. Скулптурени на споменикот се 4 влијателни претседатели на САД: Џорџ Вашингтон, Томас Џеферсон, Теодор Рузвелт, и Абрахам Линколн по повод 150-годинишнината од американска независност.

## Извори

Категорија:Географија на САД
Категорија:МСЗП-Категорија III
Безвучна преднонепчена избувна согласка

**Безвучната преднонепчена избувна согласка** (**безвучен палатален плозив**) — вид на согласен глас кој се јавува во некои јазици. Симболот за овој глас по МФА е , а неговиот еквивалентен симбол по X-SAMPA е c.

Македонскиот и унгарскиот се едни од многу ретките јазици со вистински палатални плозиви. На македонски овој глас се бележи со буквата „ќ“. На унгарски се бележи со групата *ty*, а на албански со *q*.

## Особености
Безвучната преднонепчена избувна согласка ги има следниве особености:

## Јазици

## Поврзано
* Звучна преднонепчена избувна согласка

## Наводи

## Библиографија
* 

Категорија:Согласки
Фонетика и фонологија на македонскиот јазик

Во оваа статија се работи за **[[фонологија|фонолошкиот]] систем на [[стандарден јазик|стандардниот]]** (т.е. литературен) **[[македонски јазик]]** кој се темели на прилепско-битолскиот дијалект. За другите дијалекти, видете Дијалекти на македонскиот јазик. Македонскиот јазик има пет самогласки, една полусамогласка, три течни согласки, три носни, три пара струјни, два пара слеани, неспарена безвучна струјна согласка, девет пара звучни и безвучни согласки и четири пара избувни согласки.

## Самогласки

 (темен глас) се јавува во некои дијалекти и неколку изолирани примери, каде се означува со апостроф (’).

Самогласките во двосложни зборови се изговараат (реализираат) како долги, на пр. се  и сее .

## Согласки

 Зависно од дијалектот, Ѓ и Ќ може да ги претставуваат венечно-преднонепчените слеани согласки (, односно ).

Заднонепчената носна согласка  понекогаш се јавува како алофон на  пред  и . Пример е зборот „англиски“ .

Во случаите каде  игра самогласна улога, пред буквата Р се става апостроф. Примери: ’рж , за’ржи  и ’рбет ).

Македонистите Хорас Лант ( и Виктор Фридман ( не го признаваат постоењето на палатализираниот звук () или палаталниот () во стандардниот македонски јазик - за разлика од нивното присуство во соседните сродни јазици (бугарски и српски). Наместо тоа, се јавува групата , освен кога тие се соединуваат при брзо зборување.

Овие двајца македонисти исто така тврдат дека постои фонемски контраст помеѓу веларизираното странично  и невеларизираното . Додека тие признаваат дека секој од гласовите  и  (како Л) се јавуваат главно пред предни, односно непредни самогласки - тие велат дека, барем по пропишаното правило или кај некои зборови,  (како Љ) може да се јави пред непредни самогласки. Затоа минималните парови како „бела“  наспроти „беља“  го изразуваат овој фонемски контраст.

Гласот  Х не е типичен за македонскиот јазик и истиот се вовел во македонскиот преку:
# нови странски зборови, пр, „хотел“
# топоними, пр. „Пехчево“
#зборови од старословенско потекло, пр. „дух“
#нови создадени зборови, пр. „доход“
#за разграничување на зборови, пр. „храна“ и „рана“.

## Фонолошки процес
На крајот од зборот, звучната противположеност (опозиција) се неутрализира.

## Акцент
Акцентот во македонскиот јазик е третосложен, што значи дека паѓа на третиот слог броено одзади, а за пократки зборови на првиот или единствен слог. Ова не важи за заемки и други зборови со странско потекло. Еве ги правилата за акцентирање во македонскиот јазик:

* двосложните се акцентираат на претпоследниот слог.

Пример: де́те, ма́jкa, та́тко.

* тросложните и повеќесложните зборови се акцентираат на пред-претпоследниот слог (трет броено одзади).

Примери: та́ткото, та́тковци, татко́вците.

Исклучоци:

* Глаголски прилози: на пр. вика́јќи, оде́јќи.
* Странски заемки: на пр. клише́, гене́за, литерату́ра.

## Поврзано
* Македонски јазик
* Македонска азбука
* Правопис на македонскиот јазик

## Наводи

## Библиографија
* 
* 

*
Silent Hill

**Silent Hill** — една од култните видеоигри на ужасите. Истата е составена од неколку делови, кои се меѓусебно поврзани, производ на Konami.

Категорија:Компјутерски игри
Југословенска народна армија

**Југословенска народна армија (ЈНА)** — вооружена сила на поранешна ФНРЈ, подоцна СФРЈ. Во своето време, се сметала за четврта по големина војска во Европа, и за добро вооружена и обучена воена сила. Формирана е од антифашистичките сили на Југославија во текот на Втората светска војна, и била под контрола на комунистите. Претседателот на КПЈ Јосип Броз Тито бил и командант на ЈНА во текот на војната. Од формирањето во 1941 до 1945 се викала Народноослободителна војска (НОВ), а потоа во 1945 била преименувана во Југословенска Армија (ЈА), и конечно на 10-годишнината во 1951 ја добила и придавката „народна“.

Во 1991 - 1992 година, со распадот на Југославија, ЈНА се ставила во служба на српските интереси во Југославија. Кога увиделе дека Југославија повеќе не постои, Србија и Црна Гора ја реформирале ЈНА во Војска на Сојузна Република Југославија, скратено ВЈ. Но, поголемиот дел од заедничкото оружје, инфраструктура и служби, меѓу кои и КОС останале во посед и во служба на Србија.

## Организација и состав

ЈНА се состоела од три рода: копнена војска, морнарица и воздухопловство. Имала активен состав од околу 180.000 војници и офицери. Војниците се мобилизирале преку систем на задолжителна воена обврска за сите машки здрави лица на возраст од 18 до најдоцна 27 години. Околу 100.000 војници биле во постојаниот состав на ЈНА, останатите биле офицери и други експерти. Офицерите биле платени професионалци.

## Доктрина

ЈНА имала уникатна доктрина: во случај на агресија, задачата на ЈНА била да го забави нападот на непријателот до активирањето на единиците на Територијалната одбрана (ТО) која била резервна војска составена од цивилното население и многу побројна од ЈНА. Потоа, ЈНА заедно со ТО требало да спроведат концепт на партизанска тотална војна во која би било вклучено целокупното население, тнр. *Општонародна одбрана*. Ваквиот стил на војување се предвидувало дека ќе го замори агресорот и конечно ќе го примора на повлекување.

Според искуствата од партизанското војување во Втората светска војна, Општонародната одбрана се сметала за единствен начин за делотворно спротивставување на посилен агресор.

## ЈНА како тема во уметноста и во популарната култура
* „ЈНА“ - книга на Владимир Петрушевски - Фили.

## Наводи


Категорија:Распуштени армии
Лучано Павароти

**Лучано Павароти** (; Модена,  – Модена, ) — италијански оперски пејач. Се смета за еден од најзначајниот тенор во XX век. Павароти исто така бил и познат по неговите хуманитарни дела. Добитник е на медалите Висока комисија на Обединетите Нации за бегалци.

Лучано потекнува од музичко семејство. Пред да почне да се занимава со музиката, сакал да стане професионален голман, но мајка му го убедила да стане наставник. Цели две години работел на Scuola delle Magistrale. Во 1956 одлучил да стане пејач и почнал да оди на часови по пеење кај Арига Поле во Модена, а подоцна кај Етор Кампољанија во Мантова. Тој победил на меѓународниот музички натпревар. Негов прв јавен настап надвор од Италија бил во Белград-Србија. Потоа го повикуваат разни италијански,холандски, и други оперски куќи (Виена, Цирих). Во 1965 работел во САД и Австралија со Џоан Сатерленд. Партнерите на Лучано освен Џоан Сатерленд му биле и Хосе Карерас и Пласидо Доминго формираа пејачки трио (три тенори). Павароти на 21 мај 2005 година одржал концерт во Белград-Србија.
Лучано Павароти на 26 јули е опериран на рак на панкреаса.Во средината на август 2007 година. повеќе од две недели поминал во болница во неговиот роден град за испитување и лечење.Од болницата е пуштен на 25 август. На 5 септември неговото здравје се влошило, така што му откажале бубрезите. Павароти починал на 6 септември 2007 година рано наутро на 72 годишна возраст.

Категорија:Италијански оперски пејачи
Категорија:Италијански тенори
Категорија:Добитници на Греми
Категорија:Луѓе од Модена
Пластична хирургија

**Пластична хирургија** е специјалност која се занимава со корегирање на формата и функцијата. Иако е позната по естетската хирургија, пластичната хирургија содржи и многу други полиња како што се: краниофацијалната хирургија, хирургија за дланки и раце, хирургија за изгоретини, микрохирургија итн. Зборот „пластика“ доаѓа од грчкото *пластин* што значи да се моделира да се обликува нешто.

## надворешни врски
* Пластична хирургија во Бразил 


Категорија:Хирургија
Категорија:Медицински специјалности
Ř

**Ř**, **ř** (R со квачка, т.е. хачек) — буква од чешката, и горнолужичката и шлеска азбука.

## Употреба
Во чешкиот јазик, буквата ја претставува повишената венечна трепетна согласка . Начинот на творба е сличен како кај другите венечни трепетни согласки, со таа разлика што јазикот е поткренат. Овој глас е делумно струен. Обично е звучен, но има и безвучен алофон  што се јавува во близина на безвучни согласки.

Во горнолужичкиот истата ја означува безвучната задновенечна струјна согласка .

Во шлескиот ја претставува звучната свиена струјна согласка , обезвучена на  во близина на безвучни согласки.

## Брзозборка
:чешки: *Tři sta třicet tři střibrných střikaček střikalo přes tři sta třicet tři střibrných střech.*(„333 сребрени шприца шприцаа вода врз 333 сребрени покриви“.)

## Поврзано
* Чешка азбука
* Горнолужичка азбука

Категорија:Латинични букви
Категорија:Чешка азбука
Ербас А330

**Ербас А330** (англиски: *Airbus A330*) е патнички широкотрупен авион со голем капацитет, двомоторен, со среден до голем долет. Бил развиен едновремено со четворомоторниот Ербас А340, како одговор на Боинг 767 и како замена за Мекдонел-Даглас ДЦ-10. Може да понесе до 335 патници. 
## Наводи

Категорија:Патнички авиони
Ербас А340

**Ербас А340** (англиски: *Airbus A340*) е патнички широкотрупен авион со голем капацитет, четворомоторен, со голем долет од 12 до 16.000 км. Бил развиен едновремено со двомоторниот Ербас А330. Може да понесе од 261 до 380 патници. Првите верзии на А340 имаат исто тело и крила од А330, а подоцнежните се подолги и имаат поголеми крила.

Категорија:Авиони
Категорија:Патнички авиони
Ербас А310

**Ербас А310** (англиски: *Airbus A310*) е широкотрупен авион со среден до голем долет. Тоа бил втор модел на Ербас, лансиран во 1978. А310 е скратена верзија на Ербас А300. Официјално престанал да се произведува во 2007, иако всушност последната испорака била во јуни 1998. 

Собира 240 патници и има долет од 6.800-9.600 км. 

Категорија:Авиони
Категорија:Патнички авиони
Ербас

**Ербас С.А.С.** (фран. *Airbus S.A.S.*) е производител на авиони, во сопственост на ЕАДС, европска авиоиндустриска компанија. Ербас произведува околу половина од вкупниот број млазни авиони во светот. Главен конкурент му е Боинг.

## Патнички авиони

## Нарачки и испораки


Image:Airbus-boeing_ordercomparision.png|Годишни нарачки
Image:Airbus-boeing_deliverycomparison.png|Годишни испораки
Image:Airbus-boeing_combinedcomparison.png|Нарачки и испораки


## Наводи

Категорија:Авиони
Ербас А300

**Ербас А300** (англиски: *Airbus A300*) е широкотрупен авион со мал до среден долет. Тоа бил првиот модел на Ербас, лансиран во 1972. Престанал да се произведува во 2007, заедно со А310. 
 
Собирал 266 патници и имал долет од 6.600 км. 

Категорија:Авиони
Категорија:Патнички авиони
Ербас А300-600СТ Белуга

**Ербас А300-600СТ** (англиски: *Airbus A300-600ST*, каде што *SТ* значи *super transporter*) е изменета верзија на стандардниот Ербас А300 за превоз на авионски делови и големи или габаритни товари. Првобитно бил наречен супер-транспортер, но подоцна името белуга, според еден вид на китови, станало популарно и сега е официјално прифатено.

Категорија:Авиони
Излог

[thumb|right|220px|[Накит|Златарски излог на мостот Понте Векјо во Фиренца, Италија.]]
**Излог** или **витрина** -  место, површина зад прозорец на предниот дел од продавница што служи за излагање разни производи.

Бутиците во своите излози имаат манекени (кукли) за изложување на облеката.

## Поврзано
* Продавница
* Малопродажба

## Наводи

Категорија:Прозорци
Категорија:Продавници
Категорија:Малопродажба
Категорија:Мода
Категорија:Архитектонски елементи
8 октомври (празници)

}}|background-color:}|background-color:transparent}};"
 |valign="top" align="right"|*
 |Јом Кипур започнува на зајдисонце (јудаизам).
 |-
|}

8 октомври
Ербас А320 семејство

**Ербас А320** (англиски: *Airbus A320*) е семејство на патнички авиони со мал до среден долет. Првпат почнале да летаат уште во 1988, и се први авиони со целосно електрични команди (т.н. *fly-by-wire*). Со повеќе од 3.500 испорачани авиони, семејството на А320 е втор после најголемиот конкурент, Боинг 737. А320 имаат одлична безбедносна историја, во споредба со конкурентите Боинг 737, МД-80/82 и ДЦ-9.

## Наводи

Категорија:Авиони
Категорија:Патнички авиони